Sacrosancte ecclesie Sancti Vincentii martiris que est constructa infra muros Matisconum, cui domnus Johannes episcopus preest. Ego Walterius presbiter et frater meus Atto donamus ad ipsam casam Dei aliquid ex rebus nostris que sunt site in pago Matisconense, in agro Ibiacense, in villa Domanaco; hoc est curtilus indominicatus quem terminat a mane terra Sancti Petri, a medio die similiter Sancti Petri, a sero via publica, a circio Airoardi cum heredes. Infra istos terminos dono ad ipsam casam Dei, et quicquid in ipsa villa visi sumus habere quesitum et inquirendum. Et donamus in ipsa villa vineam que fuit data ad medium plantum, a die presente alias res; eo tenore dum ego vivo et frater meus Atto teneamus et possideamus, post nostrum amborum decessum, ad ipsam casam Dei perveniat nullo contradicente. Si quis contradixerit uncias auri componat. S. Walterii presbiteri. S. Attonis, qui fieri et firmare rogaverunt.